b'\n_START_ARTICLE_\nCalcodes invitabilis\n_START_SECTION_\nUtseende\n_START_PARAGRAPH_\nEn middelsstor (gjerne 20-25 millimeter), kraftig, svart hjortbille med gr\xc3\xb8nnlig eller bronseaktig metallisk glans. Hos denne arten har ikke hannene sv\xc3\xa6rt forst\xc3\xb8rrede kjever. De kan v\xc3\xa6re slanke og n\xc3\xa6rmest halvsirkelformede, uten tenner p\xc3\xa5 innersiden, eller korte og kraftige med tenner. Hodet er firkantet, pannen bredt og grunt, U-formet innbuktet foran. Pronotum er mye bredere enn langt, kraftig innsnevret bakerst. Dekkvingene er litt hvelvede. Hunnen er bredere enn hannen, uten forst\xc3\xb8rrede kjever, med mindre tydelig metallglans.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer.\n_START_SECTION_\nUtbredelse\n_START_PARAGRAPH_\nArten er utbredt p\xc3\xa5 Sumatra.'